open-index/open-wikipedia-markdown huggingface dataset:
Kastekappeli

**Kastekappeli** eli **baptisterio** on kristillisen kirkon osa tai erillisrakennus, jossa suoritetaan kastetoimituksia. Sen keskeinen elementti on kappelin keskellä oleva kastemalja, joka vanhimmissa kastekappeleissa on kylpyammeen tai pienen uima-altaan kokoinen, jotta siinä voitiin kastaa aikuisia upottamalla heidät kokonaan. Lapsikasteen yleistyessä kastemaljat ovat pienentyneet.

Vanhin kastekappeli ajoittuu noin vuosiin 233-256 jKr. on löytynyt Syyriasta, Dura-Europoksesta. Arkeologiset kaivaukset osoittavat sen sijainneen seurakuntatalon yhteydessä. Vielä käytössä oleva kastekappeli on San Giovanni in Lateranon yhteydessä Roomassa. Monet myöhemmät kastekappelit on rakennettu sen mallin mukaan. Kappelin rakennutti Konstantinus Suuri vuonna 315. 300-luvun lopulle asti se oli ainoa paikka Roomassa, missä ihmisiä kastettiin, ja sielläkin vain kerran vuodessa, pääsiäisenä. 400-luvulta alkaen kristinusko yleistyi, ja kastekappeleita rakennettiin muihinkin kirkkoihin.

Monet kastekappelit on pyhitetty Johannes Kastajalle, esimerkiksi Firenzen kuuluisa Battistero di San Giovanni, joka on ollut alkujaan kastekappeli.

Espoossa Tapiolan kirkon kastekappelissa on kastemaljana vesiaihe, jonka vesi virtaa jatkuvasti.

## Lähteet
Kalevala suomeksi

**Kalevala suomeksi** on Risto Pottosen tekemä lyhentämätön nykykielinen käännös Kalevalasta. Pottonen työsti käännöstä 10 vuoden ajan. Teos ilmestyi 2009 Kalevalan 160-vuotisjuhlavuonna. Teksti ei ole kalevalamittaista, vaan nykykielistä rytmistä tekstiä.

Pottonen perusteli käännöstään seuraavasti. Kalevala oli jo ilmestyessään kieleltään vaikeatajuinen, sillä runot kerättiin kolmen eri murteen tai kielen alueelta. Teoksen sanasto on hyvin laaja käsittäen lähes 8000 eri sanaa. Kalevalasta on sen ilmestymisen jälkeen tehty useita sanakirjoja ja selventäviä versioita. Pottosen mukaan Kalevala suomeksi on ensimmäinen, jossa koko teos on lyhentämättömänä käännetty nykykielelle. Säenumeroinnin avulla tekstiä voi verrata alkuteokseen. Pottosen mukaan teos soveltuu hyvin kouluopetukseen, koska kirja sisältää myös lyhyet selitykset, jotka perustuvat akateemiseen tutkimukseen.
 
Risto Pottonen (s. 1947) on Vantaankosken luterilaisen seurakunnan pappi. Alun perin hän teki Kalevalan käännöksen itseään varten, kun huomasi, ettei ymmärtänyt teosta.

Kirja alkaa seuraavasti:

## Lähteet
Bureau International des Poids et Mesures

**Bureau international des poids et mesures**, lyh. **BIPM** (), on vuonna 1875 metrisopimuksella perustettu kansainvälinen standardisointijärjestö, jonka päätehtävänä on ylläpitää kansainvälistä yksikköjärjestelmää. Järjestön päämaja sijaitsee Ranskan Saint-Cloudissa, lähellä Pariisia.
Illyrismi

**Illyrismi** eli Illyrian kansanliike oli 1800-luvun alussa syntynyt itsenäistymisliike, jonka tavoitteena oli valtiollisesti ja kansallis-sivistyksellisesti yhdistää kaikki eteläslaavilaiset kansat. Liikkeen yhteydessä luotiin myös serbeille ja kroaateille yhteinen serbokroatian kieli štokavski-murteen pohjalta, minkä he näkivät tärkeänä tekijänä kansojen elinalueiden yhdistämiseen. Liikkeen perustaja oli Ljudevit Gaj (1808–1872), ja sen takana oli nuorten kroatialaisten älymystö.

Illyrismin nimi juontui siitä uskomuksesta, että eteläslaavit olivat antiikin illyrialaisten jälkeläisiä, ja siitä muistosta, joka eteläslaaveilla oli Napoleonin perustamasta Illyrian provinssit -nimisestä autonomisesta alueesta. 

Illyrian kansanliike oli ensimmäinen ja nykyään merkittävin panslaavinen liike Kroatian historiassa. Kulttuurin kannalta se saavutti tavoitteensa. Illyristit loivat perustan nykyiselle serbokroatialle. Ensimmäinen tämänkielinen sanomalehti, Danica Ilirska, sai alkunsa vuonna 1835. Päätavoite eli Illyrian valtion perustaminen kuitenkin epäonnistui. 

## Katso myös
*Jugoslavismi

## Lähteet
Asa Gray

**Asa Gray** (18. marraskuuta 1810 – 30. tammikuuta 1888) oli yhdysvaltalainen kasvitieteilijä. Hänen ansiostaan Pohjois-Amerikan taksonominen tieto saatiin yhdenmukaistettua. Hän suoritti lääketieteen tutkintonsa vuonna 1831, mutta ryhtyikin kasvitieteilijäksi. Vuonna 1842 hänet nimitettiin luonnonhistorian professoriksi Harvardin yliopistoon. Gray ja Charles Darwin olivat ystäviä ja kirjeenvaihtotovereita. Gray oli yksi ensimmäisistä, joille Darwin kertoi teoriastaan.

Gray lahjoitti Darwinille amerikkalaisia kukkia, jotka osaltaan auttoivat Darwinia todistamaan luonnonvalintateoriansa. Gray neuvotteli *[[Lajien synty]]* -kirjan ensimmäisen painoksen julkaisemisesta myös Yhdysvalloissa ja järjesti tekijänoikeuspalkkiot Darwinille. Grayn ja Darwinin ystävyyttä tosin varjosti Grayn syvä uskonnollisuus. Joka tapauksessa Gray kannatti Darwinin ajatuksia ja kirjoitti jopa kirjan, jossa hän pyrki lähentämään darvinisteja ja kirkon kannattajia.

Gray oli Yhdysvaltojen kansallisen tiedeakatemian perustajajäsen.

Grayn nimeämien kasvien tieteellisissä nimissä käytetään sen jälkeen liitettävää auktorilyhennettä **A.Gray**.

## Teoksia
* Flora of North America (1838–1843)
* Darwiniana (1876: kokoelma esseitä evoluutioteoriasta)

## Lähteet
Tetsuo Sakurai

**Tetsuo Sakurai**, (s. 13. marraskuuta 1957), on japanilainen fuusiojazzbasisti. Vuonna 1976 hän perusti Casiopea-nimisen yhtyeen yhdessä kitaristi Issei Noron kanssa. Hän erosi yhtyeestä vuonna 1989 yhdessä rumpali Akira Jimbon kanssa. Eron syyksi ilmoitettiin musiikilliset erimielisyydet. Sakurai ja Jimbo perustivat yhdessä yhtyeen nimeltä Jimsaku, joka toimi vuoteen 1998. Sen jälkeen Tetsuo Sakurai on toiminut sooloartistina ja levyttänyt ja kiertänyt mm. kitaristi Greg Howen ja rumpali Dennis Chambersin kanssa.

## Diskografia

### Casiopea
**Casiopea* (1979)
**Super Flight* (1979)
**Thunder Live* (1980)
**Make Up City* (1980)
**Eyes of the Mind* (1981)
**Cross Point* (1981)
**Mint Jams* (1982)                        
**Four by Four* (1982)
**Photographs* (1983)
**Jive Jive* (1983)
**The Soundgraphy* (1984)
**Down Upbeat* (1984)
**Halle* (1985)
**Casiopea Live* (1985)
**Sun Sun* (1986)
**Perfect Live II* (1987)
**Platinum* (1987)
**Euphony* (1988)
**Casiopea World Live '88* (1988)

### Shambara
**Shambara* (1989)

### Jimsaku
* *Jimsaku* (1990)
* *45°C* (1991)
* *Jade* (1992)
* *Viva!* (1992)
* *100%* (1993)
* *Wind Loves Us* (1993)
* *Navel* (1994)
* *Blaze of Passion* (1995)
* *Best Selection* (1995)
* *Dispensation* (1996)
* *MEGA db* (1997)

### Sooloartistina
**Dewdrops* (1986)
**A Gate of the 21st Century* (1999)
**TLM 20 ~ Live Memories of 20 years ~* (2000)
**Gentle Hearts* (2001)
**Cartas do Brasil ~* (2003)

## Aiheesta muualla
*Tetsuo Sakurain virallinen kotisivu
B.Y.O.B.

**B.Y.O.B.** (**B**ring **Y**our **O**wn **B**ombs, "tuo omat pommisi") on amerikanarmenialaisen alternative metal -yhtyeen System of a Downin kappale. Kappale julkaistiin yhtyeen neljännellä Mezmerize-albumilla vuonna 2005. Kappaleen sanoituksissa vastustetaan Irakin sotaa. Video on ollut internetistä ladattavissa alusta alkaen. Se on saanut Grammy-palkinnon parhaasta hard rock -esityksestä vuonna 2006. Kappaleen kitarariffi on äänestetty sijalle 61. maailman 100 parhaan kitarariffin joukkoon. Kappale on myös mukana *[[Guitar Hero: World Tour]]* -pelissä.

B.Y.O.B.:in on sanoittanut ja säveltänyt Daron Malakian. Toinen sanoittaja oli Serj Tankian. Malakian on kertonut inspiraation kappaleeseen tulleen mainoksesta, jossa haettiin ihmisiä värväytymään armeijaan.

## Lähteet
Sami Mahlio

**Sami Petteri Mahlio** (s. 12. tammikuuta 1972 Valkeakoski) on uransa lopettanut suomalainen jalkapalloilija. Hän oli pelipaikaltaan keskikenttäpelaaja.

Mahlion ura jalkapalloilijana alkoi Valkeakosken Koskenpojista. Hän siirtyi Valkeakosken Hakaan kaudeksi 1991 ja oli mukana voittamassa SM-pronssia. Mahlio pelasi Hakassa neljä kautta. Seuraavaksi Mahlio suuntasi Myllykosken Palloon, jossa hän voitti kaksi SM-hopeaa kausilla 1995 ja 1996. Mahlio edusti MyPaa vielä kaksi kautta. Vuonna 1999 hän siirtyi norjalaiseen Odd Grenlandiin. Kolmen Odd Grenland -kauden jälkeen Mahlio pelasi myös Sandefjordissa ja Pors Grenlandissa ennen paluutaan Suomeen FC Lahteen kaudella 2005. Kauden jälkeen Mahlio palasi Norjaan Tollnes Ballklubbiin. Uransa aikana Mahlio pelasi Veikkausliigassa 179 ottelua ja teki 16 maalia.

Maajoukkueessa Mahlio pelasi 25 maaottelua. Hänet muistetaan myös Unkarin viime hetken tasoitusmaalista, jonka vuoksi Suomi putosi 1998 MM-kisojen jatkokarsinnasta. Mahlion maaliviivalta pelastama pallo kimposi Teuvo Moilasesta omaan maaliin.

## Lähteet
* 

### Viitteet
Allen B. DuMont

**Allen Balcom DuMont** (29. tammikuuta 1901 New York, New York – 15. marraskuuta 1965 New York) oli yhdysvaltalainen insinööri ja keksijä. Hänet tunnetaan erityisesti työstään katodisädeputken kehittämisessä.

DuMont sairastui 11-vuotiaana polioon. Hän oli vuoteenomana vuoden ajan, jona aikana hän kiinnostui radioista hänen isänsä ostettua hänelle kidekoneen. 15-vuotiaana DuMont suoritti laivasähköttäjän tutkinnon, jota työtä hän teki kesäisin usean vuoden ajan.

DuMont valmistui sähköinsinööriksi 1924, ja hän siirtyi Westinghouse Lamp Companyn palvelukseen Bloomfieldiin, New Jerseyn osavaltioon, jossa hänen tehtäviinsä kuului muun muassa tuotanto- ja testilaitteiden kehittäminen. 1928 DuMontista tuli De Forest Radio Companyn pääinsinööri. Siellä ollessaan hän kiinnostui Charles F. Jenkinsin jo 1920-luvun alkupuolella kehittelemistä televisiolaitteista. Omien kokeilujensa tuloksena DuMont päätyi siihen, että televisio tulisi toteuttaa elektronisesti sähkömekaniikan sijaan.

Vuonna 1931 DuMont perusti DuMont Laboratories -nimisen yrityksen, joka valmisti pitkän käyttöiän saavuttavia katodisädeputkia. Seuraavana vuonna Dumont ehdotti Yhdysvaltain armeijalle radioaaltoihin perustuvaa paikannusjärjestelmää. Häntä ei kuitenkaan usein mainita ensimmäisien tutkan kehittäjien joukossa, sillä armeija halusi pitää keksinnön salaisena ja neuvoi DuMontia olemaan hakematta patenttia. Hän kuitenkin osallistui pitkän kantaman tutkan kehitystyöhön toisen maailmansodan aikana.

Dumont Laboratories toi ensimmäisen täyselektronisen televisionsa markkinoille 1938. Allen B. Dumont oli merkittävässä roolissa National Television Systems Committeessa, joka vuonna 1941 määritteli käyttöön otettavat televisiostandardit. Omien televisiovastaanottimiensa myyntiä vauhdittamaan Dumont Laboratories perusti DuMont Television Networkin, joka toimi 1946–1955.

Dumont Laboratoriesien fuusioitua Fairchild Camera and Instrumentin kanssa 1960, Allen B. DuMont toimi konsulttitehtävissä kuolemaansa saakka vuonna 1965.

## Lähteet
The Power of Movement in Plants

**The Power of Movement in Plants** on Charles Darwinin yhdessä poikansa Francis Darwinin kanssa kirjoittama vuonna 1880 julkaistu kirja, joka käsittelee fototropismia kasveissa.

## Aiheesta muualla

* The Power of Movement in Plants Gutenberg-projektissa.
Joan Waste

**Joan Waste** (1534 – 1. elokuuta 1556) oli sokea englantilainen nainen, joka poltettiin roviolla Derbyssä hänen kieltäydyttyään luopumasta protestanttisesta uskostaan.

## Elämä
Waste syntyi sokeana vuonna 1534 yhdessä kaksoisveljensä Rogerin kanssa derbyläiselle parturille William Wastelle ja hänen vaimolleen Joanille. Kaksitoistavuotiaana hän oppi punomaan niin hyvin, että saattoi tehdä köysiä (hänen isänsä oli myös köydenpunoja).

Vuonna 1553 Englannin valtaistuimelle nousi katolinen Kuningatar Maria, joka määräsi protestanttisten suuntausten kannattamisen laittomaksi. Hän tuomitsi 277 ihmistä harhaopista. Osa tuomituista oli tunnettuja henkilöitä, kuten piispat Thomas Cranmer, Hugh Latimer ja Nicholas Ridley, mutta monet ”Maria Verisen” nelivuotisen hallintokauden aikana mestatuista olivat peräisin alemmista yhteiskuntaluokista.

Katolisen Lichfieldin ja Coventryn piispan Ralph Bainesin kansleri Anthony Draycot kutsui Wasten puolustamaan ajatuksiaan, joista hänet myös tuomittiin. Hän vastusti latinaksi pidettäviä jumalanpalveluksia. Waste tuomittiin siitä, että hän oli ostanut *[[Uusi testamentti|Uuden testamentin]]* ja pyytänyt ystäviään lukemaan siitä hänelle pennyn kertakorvauksesta. Hän myös kiisti transsubstantiaation

Wasten oikeudenkäynti käytiin paikassa, joka oli silloin Kaikkien Pyhien seurakunnan kirkko. Itse kirkkorakennus on rakennettu uudelleen, mutta torni on vuodelta 1530. Nykyisin se on Derbyn katedraali.

Kuolinpäivänään Wasten kerrotaan pitäneen kaksoisveljeään kädestä kävellessään kuolemaansa.

Wasten saattoivat kirkkoon viimeisen saarnan pitänyt Anthony Draycot, Thomas Powthread, Sir John Port, Henry Vernon ja Newhallin mestari John Dethick.

Julkinen teloitus suoritettiin Windmill Pitissä Burton Roadilla Derbyssä. Waste roikkui tulen yläpuolella köyden varassa ja putosi tuleen kun köysi paloi poikki. Wasten uskottiin kärsivän vakaumuksestaan ikuisesti.

Wastelle on muistomerkki Birchoverin kirkossa. Wasten teloituspaikalla on nykyään katolinen kirkko. Coventryn ja Lichfieldin piispalta Ralph Bainesilta riistettiin hänen piispanvirkansa 21. kesäkuuta 1559 Elisabet I:n noustua valtaistuimelle, ja Lontoon protestanttinen piispa Edmund Grindal tuomitsi hänet vankilaan.

## Lähteet
Rusoheloahven

**Rusoheloahven** (*Pseudanthias parvirostris*) tai **rusokoruahven** on koralliriuttojen parvikala, jota pidetään myös riutta-akvaarioissa. Sitä pidetään yhtenä kymmenestä parhaiten akvaarioon sopivasta heloahventen heimon lajista.

## Koko ja ulkonäkö
Rusoheloahven kasvaa enimmillään 7,5 cm pitkäksi. Siitä on useita värimuotoja, joissa keltainen, oranssi, ruusunpunainen ja tulipunainen yhdystyvät eri tavoilla. Pyrstö on voimakkaasti kaksihaarainen "pääskysenpyrstö" ja yleensä kirkkaamman punainen kuin kalan vartalo. Kellertävä väriraita silmän yläpuolella on yleinen. Raidan mukaan kalaa on kutsuttu diadeemikoruahveneksi, yleisvärin mukaan taas auringonlaskukoruahveneksi ().

## Alkuperä
Rusoheloahvenia tavataan Tyynenmeren länsiosassa ja Intian valtamerellä. Se elää yleensä 35–60 metrin syvyydessä.

## Käyttäytyminen
Rusoheloahvenet muodostavat luonnossa suuria parvia. Akvaariossa ne pysyttelevät yleensä keskivedessä, mutta tarvitsevat myös piilopaikkoja. Näin syvän veden kalana se on tottunut melko alhaiseen lämpötilaan ja vähäiseen valaistukseen.

## Lähteet

## Aiheesta muualla
*Encyclopedia of life
*Meerwasser-lexicon 
*Aquahobby
Frendit (1. tuotantokausi)

Yhdysvaltalaisen tilannekomediasarjan **[[Frendit]] ensimmäinen tuotantokausi** esitettiin NBC-televisiokanavalla vuosina 1994–1995. Tuotantokausi käsittää 24 jaksoa.

## Juoni

Ensimmäinen tuotantokausi esittelee sarjan kuusi päähenkilöä: Rachelin, Monican, Phoeben, Joeyn, Chandlerin ja Rossin. Rachel saapuu New Yorkiin jätettyään sulhasensa alttarille ja hän alkaa elää Monican kämppiksenä tämän asunnossa. Ross yrittää jatkuvasti kertoa Rachelille rakastavansa tätä samalla kun hänen entinen vaimonsa, naiseen rakastunut Carol odottaa hänen lastaan. Joey on vaikeuksissa oleva näyttelijä ja Phoebe toimii hierojana. Chandler eroaa tyttöystävästään Janicesta (Maggie Wheeler), joka palaa sarjaan usein myöhempinä tuotantokausina. Tuotantokauden lopussa Ross tunnustaa Rachelilla rakastavansa tätä, joka kuitenkin tuntee samoin tavoin.

## Mistä kaikki alkoi

## Isyyden hurmaa

## Poikaystäviä ja peukaloita

## Vieraana George Stephanopoulus

## Itäsaksalaista pyykinpesujauhetta

## Sijaistakalisto

## Sähkökatko

### Sivuhahmot
* Paolo – Cosimo Fusco

## Kovaosaisten onnea

## Apinoita ja ihmisiä

## Rouva Bing

## Pidättekö lasagnesta?

## Kaksoissiskot 1/2

## Kaksoissiskot 2/2

## Pokerihait

## Väärä Monica

## Syntymä

## Katso myös
* Luettelo televisiosarjan Frendit jaksoista
X Club

**X Club** oli vuosina 1864–1893 toiminut darwinismia kannattaneen pienen ryhmän ruokailuseura (). Seuraan kuuluivat George Busk, Edward Frankland, Thomas Archer Hirst, Joseph Dalton Hooker, Thomas Henry Huxley, John Lubbock, Herbert Spencer, William Spottiswoode ja John Tyndall. Ryhmä kokoontui kerran kuussa paitsi heinä - syyskuussa. Ryhmän alkuperäinen tarkoitus oli sen jäsenten mukaan pitää ystävykset kasassa ja antaa mahdollisuus tieteelliseen keskusteluun ilman, että kirkko sekaantuisi asiaan.Moni ryhmän jäsenistä tunsi toisensa jo ennen ryhmän perustamista. Nimi *X Club* valittiin, koska se ei sitonut jäseniä mihinkään ajatusmalliin. Ryhmä oli aikanaan hyvin vaikutusvaltainen, koska monet jäsenistä saavuttivat vaikutusvaltaisia asemia yhteiskunnassa. Ryhmän jäsenten vanhetessa ja kuollessa seura alkoi hajoamaan, ja viimeisessä kokouksessa oli vain kaksi seuran yhdeksästä alkuperäisjäsenestä.
## Lähteet
Kirja jota ette koskaan lukeneet

**Kirja jota ette koskaan lukeneet** on raumalaisen taiderock-yhtye Itkevän tytön toinen singlejulkaisu. Se julkaistiin digitaalisessa muodossa yhtyeen internet-sivuilla ladattavine levynkansineen, mutta myös CD-versio on saatavilla. Singlen nimikkokappale sekä B-puolen *Kopioikaa kaikki kirjeenne* päätyivät myös yhtyeen vuonna 2009 julkaistulle pitkäsoitolle *[[Meri (albumi)|Meri]]*. Nimikkokappaleeseen on myös tehty musiikkivideo.

## Kappaleet
# 
# 
#
Ann Curry

**Ann Curry** (s. 19. marraskuuta 1956 Guam) on yhdysvaltalainen televisiotoimittaja ja uutisankkuri.

## Ura
Curry on toiminut kesäkuusta 2011 kesäkuuhun 2012 NBC:n aamutelevisio-ohjelma *[[Today (NBC)|Todayn]]* juontajana. Hän juonsi ohjelmaa yhdessä Matt Lauerin kanssa. Ennen siirtymistään ohjelman juontajaksi hän toimi maaliskuusta 1997 alkaen sen uutisankkurina.  Curry on *Todayn* historian toiseksi pitkäaikaisin uutisankkuri Frank Blairin jälkeen. Hän on toiminut lisäksi *[[Dateline NBC]]* -ajankohtaisohjelman juontajana toukokuusta 2005 syyskuuhun 2011. Vuosina 1991–1996 hän työskenteli *NBC News at Sunrise* -uutisohjelman ankkurina, mitä ennen hän oli ollut vuodesta 1990 *[[NBC News]]in* Chicagon kirjeenvaihtaja.

Curry joutui jättämään paikkansa *Todayn* juontajana yhden vuoden jälkeen heikentyneiden katsojalukujen vuoksi. Hän jatkoi kuitenkin NBC:n toimittajana ja uutisankkurina.

Curry opiskeli journalismia University of Oregon School of Journalismissa ja valmistui vuonna 1978. Hän aloitti televisiotoimittajan uransa samana vuonna KTVL-televisioasemalla Oregonin Medfordissa, mistä hän siirtyi uutistoimittajaksi ja -ankkuriksi portlandilaiselle KGW-asemalle. Molemmat olivat NBC:n tytärasemia. Vuodesta 1984 vuoteen 1990 hän oli toimittajana CBS Corporationin losangelesilaisella KCBS-TV-televisioasemalla.

Curry on uutisoinut paikan päällä monista kansainvälisistä ja Yhdysvaltain sisäisistä kriiseistä, muun muassa Israelin–Libanonin konfliktista 2006, Kosovon sodasta, syyskuun 11. päivän iskuista ja vuoden 2004 Intian valtameren maanjäristyksestä. Maaliskuun 2006 ja maaliskuun 2007 välillä hän matkusti kolmesti Sudaniin uutisoidakseen Darfurin konfliktista ja hänet palkittiin myöhemmin uutistyöstään Emmy-palkinnolla. Aiemmin hänet oli palkittu Emmyllä KCBS-TV-vuosinaan uutisoinneistaan Los Angelesin vuoden 1987 maanjäristyksestä ja San Bernardinon kaasuputkiräjähdyksestä 1989.

## Perhe
Curry syntyi japanilaiselle äidille ja yhdysvaltalaiselle isälle. Hän on naimisissa ja hänellä on puolisonsa Brian Rossin kanssa kaksi lasta, poika Walter ja tytär McKenzie.

## Lähteet

## Aiheesta muualla
Zygmunt Smalcerz

**Zygmunt Antoni Smalcerz** (s. 6. elokuuta 1941) on puolalainen entinen painonnostaja, jonka menestyksekkäimmät vuodet ajoittuivat 1970-luvulle.

Münchenin 1972 olympialaisissa Smalcerz voitti 52 kilogramman painoluokassa olympiakultaa yhteistuloksella 337,5 kilogrammaa. MM-kultaa hän voitti 1971 Limassa ja 1975 Moskovassa. Lisäksi hän saavutti MM-hopeaa 1970 Columbuksessa ja pronssia 1973 Havannassa. EM-kultaa hän voitti vuosina 1971–1972 ja 1974–1975.

Vuonna 2002 Smalcerz nimettiin painonnoston Hall of Fameen.

## Lähteet
Surusäppikala

**Surusäppikala** (*Melichthys vidua*) on säppikaloihin kuuluva trooppisten merien kala. Sitä pidetään joskus suurissa merivesiakvaarioissa.

## Koko ja ulkonäkö
Surusäppikala kasvaa noin 40&nbsp;cm pitkäksi. Sen vartalo on levymäinen, kellanvihreä. Selkäevä ja varsinkin pyrstö ovat vaaleanpunaiset. Pyrstön tyvessä on valkoinen raita, ja evissä on mustat reunat. Keskeltä musta, vaaleareunainen silmä erottuu selvästi kalan muusta värityksestä.

## Alkuperä
Surusäppikala elää luonnossa Indopasifisella merialueella Sen levinneisyysalue ulottuu Punaiseltamereltä Etelä-Afrikan Durbaniin, sieltä Havaijille ja Marquesassaarille, Japanin eteläosaan, Australian Isolle valliriutalle ja Uuteen-Kaledoniaan asti. Se elää yleensä yli 60 metrin syvyydessä lähellä koralliriuttaa alueilla, joissa virtaus on voimakas.

## Ravinto
Surusäppikala syö lihapitoista ravintoa: äyriäisiä, mustekalaa, simpukoita ja pieniä kaloja. Näiden lisäksi se tarvitsee levää, akvaariossa sille annetaan usein norilevää.

## Lähteet
Rotterdamin filharmonikot

**Rotterdamin filharmonikot** () on Rotterdamissa toimiva alankomaalainen sinfoniaorkesteri.

Se perustettiin 1918. Orkesteria kehitti voimakkaasti sen pitkäaikaisin ylikapellimestari Eduard Flipse vuosina 1930–1962. 

## Ylikapellimestarit
* Willem Feltzer (1918–1928)
* Alexander Schmuller (1928–1930)
* Eduard Flipse (1930–1962)
* Franz-Paul Decker (1962–1967)
* Jean Fournet (1968–1973)
* Edo de Waart (1973–1979)
* David Zinman (1979–1982)
* James Conlon (1983–1991)
* Jeffrey Tate (1991–1995)
* Valeri Gergijev (1995–2008)
* Yannick Nézet-Séguin (2008–2018)
* Lahav Shani (2018–)

## Lähteet

## Aiheesta muualla
* Viralliset sivut ,
Alexander Schmuller

**Alexander Schmuller** (5. joulukuuta 1880 – 29. maaliskuuta 1933) oli venäläis-alankomaalainen viulisti ja kapellimestari. Hän toimi vuosina 1928–1930 Rotterdamin filharmonikkojen ylikapellimestarina. Hänen seuraajakseen astui Eduard Flipse, jonka aikana  (1930–1962) orkesteri nousi täyteen kukoistukseensa.

## Lähteet
Eduard Flipse

**Eduard Flipse** (26. helmikuuta 1896 – 12. syyskuuta 1973) oli alankomaalainen kapellimestari. Johtaessaan Rotterdamin filharmonikkoja vuosina 1930–1962 hän nosti orkesterin täyteen kukoistukseensa. Myöhemmin hän johti Antwerpenin filharmonikkoja (1959-1970).

## Lähteet
Edo de Waart

**Edo de Waart** (s. 1. kesäkuuta 1941) on alankomaalainen kapellimestari. Hän opiskeli pianon- ja oboensoittoa sekä orkesterinjohtoa. Ennen menestymistään kapellimestarina hän soittikin oboetta Concertgebouw-orkesterissa. Hän myös johti Nederlands Blazers Ensembleä, Alankomaiden puhallinorkesteria.

Waart on ollut useiden orkesterien ylikapellimestarina. Hän on johtanut myös oopperaa. Hänen levyttämiensä teosten joukossa on muiden muassa John Adamsin, Steve Reichin ja Sergei Rahmaninovin tuotantoa.

## Lähteet
Ruostesäppikala

**Ruostesäppikala** (*Sufflamen chrysopterum*) on säppikaloihin kuuluva trooppisten merien kala.

## Koko ja ulkonäkö
Ruostesäppikala kasvaa noin 22&nbsp;cm pitkäksi. Sen vartalo on levymäinen, ruskeansävyinen. Silmän takana kulkee keltainen pystyviiva. Pyrstö on keltainen, valkoreunainen. Nuoret yksilöt ovat aivan toisen värisiä: selkä on keltainen, kylkimusta ja vatsa valkoinen.

## Alkuperä
Ruostesäppikala elää luonnossa Intian valtamerellä ja Tyynenmeren länsiosassa. Sen levinneisyysalue ulottuu Etä-Afrikasta Etelä-Afrikkaan, sieltä Samoalle ja Japanin eteläosiin.

## Käyttäytyminen
Ruostesäppikala on säppikalaksi melko rauhallinen, ja sitä voi pitää varauksin jopa riutta-akvaariossa. Suositellaan että se on akvaarionsa pienin kala, ja tuodaan sinne vasta kun muuta kalat ovat asettuneet ja vallanneet reviirinsä.

## Ravinto
Ruostesäppikala syö lähinnä pieniä selkärangattomia. Koska se syö luonnossa saaliinsa perkaamattomina, on akvaariossa sen ravintoon lisättävä vitamiineja, joita ei saa pelkästä liharavinnosta.

## Lähteet
Sinileukasäppikala

**Sinileukasäppikala** (*Xanthichthys auromarginatus*) on säppikaloihin kuuluva trooppisten merien kala. 
__NOTOC__
## Koko ja ulkonäkö
Sinileukasäppikala jää alle 25&nbsp;cm pitkäksi. Sillä on pienempi suu kuin muilla säppikaloilla. Sen vartalo on harmaanruskehtavan kullansävyinen, ja sitä peittävät pienet hohtavansiniset pilkut. Koiraan leuka on sininen ja sen evissä on keltainen reunus.

## Alkuperä
Sinileukasäppikala elää luonnossa indopasifisella merialueella. Sen levinneisyysalue ulottuu Itä-Afrikasta Havaijille, pohjoisessa Japanin Ryūkyūsaarille ja etelässä Kookossaarille ja Uuteen-Kaledoniaan. Sitä tavataan yleensä noin 20 metrin syvyydessä riuttojen rinteillä, missä virtaus on kova.

## Käyttäytyminen
Sinileukasäppikala on säppikalaksi melko rauhallinen, mutta saattaa siirrellä akvaariossa kiviä. Se päästelee murahtelevia ääniä.

## Lähteet
Miehet jotka vihaavat naisia (elokuva)

**Miehet jotka vihaavat naisia** () on  tanskalaisen elokuvaohjaajan Niels Arden Oplevin ohjaama elokuva vuodelta 2009. Elokuvan käsikirjoitus pohjautuu ruotsalaisen kirjailijan Stieg Larssonin menestysromaaniin *[[Miehet jotka vihaavat naisia]]*. Kirjasta muodostui sittemmin rikosromaanitrilogian ensimmäinen osa. Myös kaksi jatko-osaa on sovitettu elokuvaksi: *[[Tyttö joka leikki tulella]]* (2009) ja *[[Pilvilinna joka romahti (elokuva)|Pilvilinna joka romahti]]* (2009). Elokuva on julkaistu myös kaksiosaisena TV-sarjana, joka on kokonaiskestoltaan noin puoli tuntia pitempi kuin teatterielokuva. Elokuva julkaistiin Suomessa DVD:llä ja Blu-raylla elokuussa 2009 ja TV-sarja heinäkuussa 2010.

Elokuvasta on tehty yhdysvaltalainen versio, jonka nimi on *[[The Girl with the Dragon Tattoo]]*. Elokuvan ohjasi David Fincher (mm. *[[Fight Club]]*), ja pääosissa nähdään Daniel Craig ja Rooney Mara sekä sivuosissa Stellan Skarsgård, Robin Wright ja Christopher Plummer.

## Juoni

Teoksen päähenkilö, toimittaja Mikael "Kalle" Blomkvist on tuomittu liikemies Wennerströmin herjauksesta, ja hän tuntee olevansa Tukholmassa rasite toimittamalleen yhteiskunnalliselle ja kriittiselle *Millennium*-lehdelle. Asianajaja Dirch Frode valtuuttaa Milton Security turvallisuusalan yrityksen tutkimaan Blomkvistin taustan, asialle laitetaan paras tutkija, Lisbeth Salander.  

Sukufirman entiseltä johtajalta Henrik Vangerilta hän saa näennäisesti tehtäväksi kirjoittaa Vangerin perheen sukuhistorian, mutta tosiasiassa Vanger haluaa hänen tutkivan tarkemmin veljentyttärensä Harrietin merkillistä katoamista elokuisena iltapäivänä vuonna 1966. Suvun ahneet ja omaa etuaan ajavat jäsenet juonittelevat toisiaan vastaan. Vangerin mielestä joku näistä 1966 ryhmäkuvassa näkyvistä 22:sta on syyllinen Harrietin mahdolliseen murhaan. 

Blomkvist majoittuu Vangerin yksityissaarella olevaan mökkiin ja saa tutkittavakseen valtavan tausta-aineiston, mukaan lukien poliisin aiemmin keräämän aineiston, katoamispäivänä kuvatun kaitafilmin ja paikallisen lehden valokuvaajan ottamia kuvia sekä Harrietin päiväkirjan. Tapausta aikoinaan tutkinut poliisi Morell oli joutunut umpikujaan. Juttu ei näytä edistyvän mihinkään, kunnes Blomkvist saa tuntemattomasta osoitteesta sähköpostiviestin, jossa ehdotetaan selittämättömän koodin ratkaisua. 

Blomkvist saa näin yllättäen avukseen nuoren ja epäsovinnaisen, sisäänpäinkääntyneen hakkerin Lisbeth Salanderin, jonka menneisyyteen tuntuu niin ikään mahtuvan arvoituksellisuutta. Hänen valokuvan tarkka muistinsa on tutkimuksessa ratkaiseva tekijä. Holhouksen alaisena vielä aikuisiässäkin pidetty Lisbeth on itse kokenut raakaa väkivaltaa ja seksuaalista hyväksikäyttöä. 

Vangerin perheen menneisyyteen kaivautuessaan he sotkeutuvat synkempään ja verisempään tarinaan kuin olisivat voineet kuvitellakaan. Molempien henki on vaarassa useaan otteeseen. Mukana on natsimenneisyyttä, mahtisuvun sisäisiä ristiriitoja, sairasta mielivaltaa ja seksuaalista hyväksikäyttöä.

## Näyttelijöitä

## Lähteet
Pitkäoja

**Pitkäoja** on kylä entisen Halikon kunnan alueella Salossa. Kylä sijaitsee syrjässä aivan Halikon keskiosissa suunnilleen Perälän ja Kydön kylien välissä. Pitkäojantie kulkee kylän halki Vaskiolta Juvan, Melkolan ja Pitkäojan halki Hajalaan.

Vaikka Pitkäoja sijaitsee aivan Halikonjoen läheisyydessä, se on saanut kylämuotoisen asutuksen vasta 1300- ja 1400-lukujen aikana. 1500-luvun ja vuonna 1780 toteutetun isojaon välisenä aikana kylästä on hävinnyt kantatiloja, joista on tähän päivään saakka säilynyt Perttula, Isotalo ja Vähätalo edelleen vanhalla kylämäellä. Pitkäoja on kuulunut muun Vaskion ohella Marttilan hallintopiiriin vuoteen 1860 asti, jolloin kunnallishallinto otettiin Halikossa käyttöön.

Pitkäojan laajan kyläalueen ydinalue sijaitsee Halikonjokeen laskevan Alustaojan varrella kylämäellä. Mäen länsipuolelta Alustaojaan laskee Myllyoja. Mäen ja ojien väliset alueet ovat peltomaata. Kylän rakennuskanta sijaitsee mäkien reunoilla. Mäistä korkein on Hiittenmäki. Kyläalue jatkuu pitkälle luoteeseen, jossa on pääasiassa laajaa suota.

## Lähteet
*Turun maakuntamuseon SARAKUM-projekti: *Halikon kulttuuriympäristö ja arvot*
Albrecht Holder

**Albrecht Holder** (s. 24. elokuuta 1958 Reutlingen) on saksalainen fagotisti. Hän aloitti fagotinsoiton opintonsa Siegfried Jerusalemin johdolla lukioaikanaan 1970. Hän suoritti siviilipalveluksensa vuonna 1977. Myöhemmin hän jatkoi soitonopintojaan Stuttgartissa Hermann Herderin ja Manchesterissa William Waterhousen johdolla.

Holder on soittanut fagottia Stuttgartin filharmonikoissa ja Bayreuthin juhlaorkesterissa. Hän on myös opettanut Würzburgin Musikhochschulessa. Hän on levyttänyt Peter Josef von Lindpaintnerin, Johann Melchior Molterin, Conradin Kreutzerin, Jan Kalivodan, Franz Danzin ja Antonio Rosettin säveltämiä konserttoja soittimelleen. 

## Aiheesta muualla
* Viralliset sivut 
* Levytykset: Classicsonline.com
Maksimos Tunnustaja

**Maksimos Tunnustaja**, myös **Maksimos Konstantinopolilainen**, (noin 580 – 13. elokuuta 662) oli munkki, teologi ja Bysantin keisarin Herakleioksen avustaja. Häntä kunnioitetaan pyhimyksenä sekä itäisessä että läntisessä kristikunnassa. Hän vastusti jyrkästi monoteletisminä tunnettua oppia. Konstantinopolin kolmas kirkolliskokous tunnusti hänen teologiansa oikeaksi.

Maksimos karkotettiin maanpakoon harhaopista syytettynä vuonna 658 ja uudestaan 662.

## Kirjoituksia
*Kysymyksiä Thalassiukselle
*Scholia
*Ambigua
Koirala

**Koirala** voi tarkoittaa seuraavia:

## Paikannimi
* Koirala, kylä Muolaassa Suomen Neuvostoliitolle luovuttamalla alueella

## Sukunimi
* Koirala, nepalilainen poliitikkosuku. Suvun jäseniä ovat mm. seuraavat:
** Bishweshwar Prasad Koirala (1914–1982), Nepalin pääministeri 1959–1960
** Girija Prasad Koirala (1925–2010), Nepalin pääministeri useita kertoja 1990-luvulla, valtionhoitaja 2007–2008 
** Matrika Prasad Koirala  (1912–1997), Nepalin pääministeri 1951–1952 ja 1953–1955
** Sushil Koirala (1939–2016), Nepalin pääministeri 2014–2015
* Manisha Koirala (s. 1970), nepalilainen näyttelijä
Cosmo Jones Beat Machine

**Cosmo Jones Beat Machine** on suomalainen rock/blues-yhtye. Se perustettiin Varpaisjärvellä vuonna 1998. Yhtyeen tunnuskuvaksi ovat muodostuneet kitarariffit, eteenpäin puskeva rytmi sekä laulaja Pekka Pirttikankaan kurkkusoundi. Yhtye on saavuttanut pienen kulttimaineen esiintyen ympäri Suomea ja Keski-Eurooppaa.

## Kokoonpano
* Pekka Pirttikangas - laulu, kitara
* Marko Lukkarinen - kitara, taustalaulu
* Timo Kinnunen - rummut
* T.V.O. Vänttinen - perkussiot
* Paul Staufenbiel - moog-basso.

## Julkaisut
### Albumit
* *[[My Style Is Eurostyle]]* (2000)
* *[[Negrospiritualized]]* (2003)
* *[[No Matter How You Pray]]* (2005)
* *[[Belzeboogie]]* (2008)
* Skunkadelicatess (2015)
* Skeleton Elevator (2021)

### EP:t ja singlet
* *Interplanetary Cosmobile* EP (2001)
* "NYC Fire" / "Jitterbug Swing" 7" (2005)
* "The Nature Of This Deal" / "Wolf Ticket" 7" (2008)
* Married Woman / Safe As Milk (2016)

## Aiheesta muualla
* Yhtyeen viralliset kotisivut
Herbert Weissberg

**Herbert Weissberg** (s. 1939) on itävaltalainen huilisti. Hän opiskeli Wienissä pianon- ja huilunsoittoa sekä orkesterinjohtoa. Hän oli vuosina 1971–2005 Wienin sinfoniaorkesterin ensihuilistina, ja solistina hän on levyttänyt muun muassa Mozartin kaksi huilukonserttoa Naxokselle. 

## Lähteet

## Aiheesta muualla
* Herbert Weissberg Naxoksen sivuilla
Joldaš

**Joldaš** (kymykiksi Ёлдаш, ”Toveri”) on Mahatškalassa Dagestanin tasavallassa ilmestyvä kumykinkielinen sanomalehti.

Lehti on perustettu huhtikuussa 1917. Aluksi se ilmestyi nimillä *Zaman* (”Aika”), *Musavat* (”Tasa-arvo”), *Išči xalk* (”Työkansa”), ”Al bairaq” (”Punalippu”), *Dağystan fuqarasy* (”Dagestanin köyhälistö”). Vuonna 1922 nimeksi tuli Joldaš ja 1930-luvulla *Lenin jolu* (”Leninin tie”). Vuonna 1973 lehti ilmestyi kolmesti viikossa 18&nbsp;000 kappaleen painoksena.

Nykyään lehti ilmestyy kerran viikossa 5&nbsp;000 kappaleen painoksena. Julkaisijoina toimivat Dagestanin kansankokous ja hallitus. Päätoimittaja on Kamil Alijev.

## Lähteet

## Aiheesta muualla
* Joldašin sivusto (kumykiksi),
Vankkaheloahven

**Vankkaheloahven** (*Pseudanthias hypselosoma*) tai **vankkakoruahven** on koralliriuttojen parvikala, jota pidetään myös riutta-akvaarioissa. Sitä pidetään yhtenä kymmenestä parhaiten akvaarioon sopivasta heloahventen heimon lajista.

## Koko ja ulkonäkö
Vankkaheloahven kasvaa enimmillään 20 cm pitkäksi. Se on yleisväriltään oranssinsävyinen, vatsapuoleltaan valkoinen. Pyrstö on tulipunainen. Silmän alta lähtee ohut valkoinen juova. Tärkein tuntomerkki, jolla sen erottaa muista koruahvenissta, on selkäevän tummanpunainen läikkä. Naaraan pyrstö on voimakkaasti haaraantunut, ja sen kummankin osan kärjessä on punainen täplä. 

## Alkuperä
Vankkaheloahvenia tavataan Indopasifisella merialueella. Se elää yleensä ryhminä riutoilla suojaisissa laguuneissa  tai lahdissa.

## Käyttäytyminen ja ravinto
Vankkaheloahvenet elävät haaremiparvissa, joissa on paljon enemmän naaraita kuin koiraita.
Akvaariossakaan niitä ei suositella pidettäväksi yksin. Ne syövät lihapitoista ruokaa kuten kidusjalkaisia ja muuta elävää ruokaa, ja niitä olisi hyvä ruokkia useita kertoja päivässä.

## Lähteet
József Sike

**József Sike** (s. 1. toukokuuta 1968 Eger) on unkarilainen riistamaaliampuja ja maailmanmestari.

Sike on saavuttanut MM-kilpailuista yhteensä neljä kultaista, kaksi hopeaista ja kuusi pronssista mitalia. Olympialaisissa hän on edustanut maataan Barcelonassa 1992, Atlantassa 1996 ja Sydneyssä 2000.
## Lähteet
*
*
*
*
Bouchon

**Bouchon** [buʃɔ̃] on ravintolatyyppi Lyonissa Ranskassa. Bistron kaltainen epämuodollinen bouchon tarjoilee perinteisiä lyonilaisia ruokalajeja, kuten makkaraa, hanhenmaksapateeta ja paistettua porsaanlihaa. Muihin ranskalaisen keittiön muotoihin verrattuna ruokalajit ovat melko rasvaisia, ja ne ovat lihapitoisia, erityispiirteenä sisäelimet. Seudulla on 20 virallisesti luokiteltua perinteistä bouchonia, mutta nimitystä käyttävät monet muutkin ravintolat. 

Bouchoneissa tarjoiltava ruoka ei yleensä edusta *[[haute cuisine]]a*, vaan paikoille on ominaista iloinen tunnelma ja omistajan läsnäolo.

## Lähteet
Gene Kurkijärvi

**Gene Kurkijärvi** (s. 10. kesäkuuta 1967) on suomalainen arkkitehti, kuvittaja ja sarjakuvantekijä.

Kurkijärvi valmistui arkkitehdiksi 1993. Vuonna 2009 julkaistussa sarjakuva-albumissaan hän on tehnyt Kullervosta kyberpunk-henkisen tarinan, jossa kalevalamitta on muuttunut Helsingin puhekieleksi ja ympäristö on kaupunkilainen.

## Teokset
* 
*Hankien tarinoita : suomalaisen hiihdon monituhatvuotinen historia / Arto Paasilinna ; (kuvitus: Gene Kurkijärvi), Tietosanoma, 1998.  
**Tales of the snowfields : Finnish skiing through the ages / Arto Paasilinna ; käännös Greg Coogan ; [illustrated by Gene Kurkijärvi], 1998.  
* 

## Lähteet

## Aiheesta muualla
* Katariina Norontaus: Kroonisen mokaajan elämä ja teot. Turun sanomat 28.2.2009.
* Anni-Helena Leppälä: Kullervon tarina elää yhä. Kansan uutiset 4.3.2009.
* Juha Veltti: Perisuomalainen tragedia. Kvaak.fi 13.4.2009.
* Juha Mäkinen: Kullervo cyberpunk-nistinä . Keskisuomalainen 4.5.2009.
Janice Weber

**Janice Weber** on yhdysvaltalainen pianisti ja kirjailija. Hän valmistui Eastman School of Musicista. Hän on levyttänyt muiden muassa Lisztin, Rahmaninovin, Messiaenin ja Ornsteinin teoksia. Hän on tulkinnut myös Paderewskia, jonka tuotanto tunnetaan nykyisin melko huonosti.

Weberin ensimmäinen romaani oli *The Secret Life of Eva Hathaway* (1985).

## Lähteet

## Aiheesta muualla
* Viralliset sivut
Ayesha Dharker

**Ayesha Dharker** (s. 16. maaliskuuta 1978) on intialais-brittiläinen näyttelijä, joka tunnetaan erityisesti roolistaan intialaisessa elokuvassa *[[The Terrorist]]* (1999). Hän on esiintynyt myös Hollywood-elokuvissa, kuten *[[Star Wars: Episodi II – Kloonien hyökkäys]]* ja *[[Rakkauden kaikki mausteet]]*, sekä televisiosarjoissa ja Broadway-musikaalissa.

## Filmografia
### Elokuvat

### Televisio

## Aiheesta muualla
* 
*
Helmi Lehosti

**Helmi Matilda Lehosti** (ent. **Lindström**, o.s. **Pennanen**; 6. kesäkuuta 1898 Viipuri – 9. heinäkuuta 1987 Helsinki) oli suomalainen näyttelijä.

## Ura
Lehosti aloitti teatteriuransa vuonna 1920 esiintyen useissa työväen teattereissa. Ensimmäisessä elokuvaroolissaan vuoden 1953 komediassa *[[Pekka Puupää kesälaitumilla]]* hän oli jo 55-vuotias. Lehosti ehti kuitenkin näytellä vuosina 1953–1959 yli 20 elokuvassa, joista suuri osa oli Pekka Puupää -elokuvia. Lehosti esiintyi myös muun muassa elokuvissa *[[Niskavuoren Aarne]]* (1954) ja *[[Rakas varkaani]]* (1957). Lehosti teki viimeisen roolinsa vuonna 1959 elokuvassa *[[Kohtalo tekee siirron]]*.

## Yksityiselämä
Lehosti oli pitkään naimisissa teatterinjohtajan ja näyttelijän Vili Lehostin kanssa. Lehostit on haudattu samaan hautaan Maunulan uurnalehtoon Helsinkiin.

## Filmografia
**[[Pekka Puupää kesälaitumilla]]* (1953)
**[[Opri]]* (1954)
**[[Onnelliset (vuoden 1954 elokuva)|Onnelliset]]* (1954)
**[[Hilmanpäivät]]* (1954)
**[[Minäkö isä!]]* (1954)
**[[Pekka ja Pätkä puistotäteinä]]* (1955)
**[[Pekka ja Pätkä pahassa pulassa]]* (1955)
**[[Neiti talonmies]]* (1955)
**[[Minä ja mieheni morsian]]* (1955)
**[[Isän vanha ja uusi]]* (1955)
**[[Muuan sulhasmies]]* (1956)
**[[Juha (vuoden 1956 elokuva)|Juha]]* (1956)
**[[Yhteinen vaimomme]]* (1956)
**[[Silja – nuorena nukkunut]]* (1956)
**[[Pekka ja Pätkä ketjukolarissa]]* (1957)
**[[Rakas varkaani]]* (1957)
**[[Nuori mylläri]]* (1958)
**[[Lumisten metsien tyttö]]* (1958)
**[[Pekka ja Pätkä miljonääreinä]]* (1958)
**[[Kohtalo tekee siirron]]* (1959)

## Lähteet

## Aiheesta muualla
* 
*
Joanna Kozłowska

**Joanna Kozłowska** (s. 1959) on puolalainen sopraano. Oopperaroolien lisäksi hän on tulkinnut myös runsaasti lauluja. Kozłowska syntyi ja opiskeli Poznańissa.

Hänen levytystensä joukossa on Henryk Góreckin Surullisten laulujen sinfonia, jossa orkesterina oli Varsovan filharmoninen ja kapellimestarina Kazimierz Kord. Kozłowskalla on ollut rooleja muiden muassa Verdin ja Puccinin oopperoissa. 

## Lähteet

## Aiheesta muualla
* Viralliset sivut , , , , ,
Frendit (2. tuotantokausi)

Televisiosarjan **[[Frendit]] 2. tuotantokausi** esitettiin ensimmäisen kerran vuosina 1995–1996.

## Rossin uusi tyttö

## Herra Hecklesin kuolema

## Vauvasotkua

## Rachel paljastuu

## Ystävyyslahja

## Tohtori Ramoray kuolee

## Katso myös
* Luettelo televisiosarjan Frendit jaksoista
Outsourced

**Outsourced** (suom. "Ulkoistettu") on John Jeffcoatin ohjaama komediaelokuva vuodelta 2006. Se kertoo Todd Andersonista, puhelinmyyntikeskuksen päälliköstä, joka lähetetään Intiaan kouluttamaan paikallisia työskentelemään firmalleen. Elokuvan pääosissa nähdään Josh Hamilton ja Ayesha Dharker.

Elokuvan pohjalta on luotu myös televisiosarja, joka aloitti televisiossa 23. syyskuuta 2010.

## Näyttelijät
*Josh Hamilton - Todd Anderson
*Ayesha Dharker - Asha
*Asif Basra - Purohit N. Virajnarianan
* Matt Smith - Dave
*Sudha Shivpuri - Aunt Ji
*Larry Pine - Bob

## Aiheesta muualla
*Elokuvan viralliset sivut
Pauliaukusti Haapanen

**Pauliaukusti Haapanen** (s. 19. kesäkuuta 1946 Töysä) on akvarellisti, kuvataiteilija ja opettajaperheen nuorin poika. 

Haapasen alaa ovat akvarellit, akryylimaalaukset ja lyijykynäpiirrokset. Haapasen teoksia oli ensi kerran esillä Raumalla vuonna 1966. Hän on aktiivinen yhdistysihminen ja toiminut Pohjalaisen Taiteilijaliiton puheenjohtajana ja Suomen Akvarellitaiteen yhdistyksen hallituksessa. Hän on ollut mukana sadoissa yksityis- ja ryhmänäyttelyissä. 

Haapanen valmistui Rauman seminaarista 1970 teknisen työn opettajaksi ja on toiminut taiteilijauransa ohella vuodet 1977–2000 myös yläasteen ja lukion opettajana. Pyhäjärvellä asuvalla Pauliaukusti Haapasella on koti, galleria ja näyttely Patuvaarin akvarellipaja Art Aukustissa.

## Julkaisut
* *Elämäni palapeli. Elämäkerta*. Tampere: Pilot-kustannus, 2006. ,  II Uudistettu painos, 2009: Painopaikka: Ykkös-Offset Oy, Vaasa. .

## Lähteet

## Aiheesta muualla
*Taiteilijan omat sivut
Tonteri (Kivennapa)

**Tonteri** oli Kivennavalla, luovutetussa Karjalassa sijainnut kylä. Siellä oli suomalaista tullirajan vartiotoimintaa jo autonomian ajalla. Nykyään Tonteri on autiona.

## Autonomian ajan tullivartiot
Suomen suuriruhtinaskunnan ja Venäjän välillä oli alkujaan seitsemän tullivartiota: Kuokkala, Rajajoki, Tonteri, Lipola, Raasuli, Sirkiänsaari ja Tappari. Vuonna 1917 muodostettiin lisäksi Tulokkaan vartio. Vartiot olivat maantievartioita kohdissa, joissa tie ylitti rajan.

Koska Tonteri ei ollut varsinainen rajanylityspaikka, sinne ei rakennettu tullilaitoksen vartiotaloa tullaamista varten vaan ainoastaan rajavartioston vartiotupa.

## Rajavartiot sisällissodan jälkeen
Sisällissodan jälkeisessä tilanteessa levottomalla rajalla kohtasivat sotilaallisen läsnäolon ja rajavartioinnin intressit. Syyskuussa 1918 ylipäällikkö määräsi muodostettavaksi Terijoen rajavartiopataljoonan, joka siirtyi Karjalankannaksen vartioksi 18. lokakuuta majuri Oskar Stenbergin komennossa.

Kannaksen rajavartiointi järjestettiin uudelleen vuoden 1920 alussa. Käskyllä 17. tammikuuta 1920 vartiotehtävän sai uusi erikoisyksikkö, Käkisalmen läänin rykmentti. Kivennavalla oli tuolloin maantievartiopaikka. Tonteriin oli sijoitettuna osia em. rykmentin II pataljoonasta.

## Liikenneyhteydet ja posti
Tonterissa oli postipysäkki (numero 1617) 1. maaliskuuta 1910 lähtien vuoteen 1940 asti.
Vuodesta 1937 lähtien viipurilainen Kannaksen Matka-auto Oy liikennöi reittiä Viipuri–Kivennapa–Tonteri REO Safety Bus -seka-autolla.

## Uskonnollista elämää
Tonteriin saapui 1880-luvulla lestadiolainen herätys Pietarista käsin. Tonterin ohella sitä esiintyi Kivennavalla kirkonkylässä sekä Raivolassa.

## Tonteri toisessa maailmansodassa
Jatkosodan etenemisvaiheessa JR 7 ylitti rajan Tonterissa 31. elokuuta 1941. Asemasotavaiheessa Tonteri muodosti 2. divisioonan lohkojaossa oikeanpuolimmaisen lohkon helmikuusta 1943 lähtien. Muut lohkot olivat Riihiö ja Ohta.

Suurhyökkäyksen alettua 2. divisioonan puolustama linja kulki Tonterin läpi 10. kesäkuuta 1944 keskiyöllä. Taisteluosasto Ahola vetäytyi Tonterista 11. kesäkuuta 1944. Kylä vallattiin takaisin JR 7:n 2. komppanian vastaiskulla, mutta menetettiin samana iltana neuvostojoukkojen painostaessa Tonterista ja Vihtaniemestä |Hartosiin johtavien teiden suunnissa.

## Tonteri tänään
Monet Kivennavan kylistä tuhoutuivat sodissa ja jäivät tyhjilleen. Tonteri kuuluu näihin.

## Katso myös
* Tonteri (sukunimi)

## Lähteet
* 
* 
* 
* 
* 

### Viitteet
Suvilahti

**Suvilahti** voi tarkoittaa seuraavia:

* Suvilahti, kaupunginosa Vaasassa 
* Suvilahti, entinen voimalaitosalue Helsingin Sörnäisissä
* Suvilahti, kulttuurikeskus entisellä voimalaitosalueella Helsingin Sörnäisissä
* Suvilahti, kylä ja taajama entisessä Suojärven kunnassa Suomen Neuvostoliitolle luovuttamalla alueella.
Tulivilkuttaja

**Tulivilkuttaja** (*Paracheilinus octotaenia*) on koralliriuttojen pienikokoinen huulikala.

## Koko ja ulkonäkö
Tulivilkuttaja kasvaa enintään 9&nbsp;cm pitkäksi. Sen vartalossa on ruskeanoranssilla pohjalla kahdeksan ohutta sinistä vaakaraitaa. Evät ovat leveät, ja niissä on neonsininen reuna. Kutuajan lähestyessä koiraan värit kirkastuvat, evät levenevät ja muuttuvat kirkkaanpunaisiksi.

## Alkuperä
Tulivilkuttaja elää luonnossa Punaisellamerellä ja Intian valtameren länsiosassa. Se pysyttelee koralliriutan merenpuoleisilla rinteillä 25 metrin syvyyteen asti.

## Käyttäytyminen
Tulivilkuttaja on aktiivinen, melko aggressiivinen kala. Kutuvalmis koiras tekee nopeita syöksyjä pitkin riutan pintaa ja vilkuttelee upeita soidinvärejään. 
Kala saattaa hypätä ulos akvaariosta, joten kansi tai hyppysuoja on tarpeen. Akvaariossa suositellaan pidettäväksi vain yhtä koirasta, tai jos allas on iso, yhden koiraan seurassa useampia naaraita. Koiras voi ärhennellä myös lähilajien koiraille, sillä tämä on sukunsa suurin ja aggressiivisin laji. Ne tarvitsevat sekä vapaata uimatilaa että koloja piiloutumiseen.

## Ravinto
Tulivilkuttaja syö luonnossa planktonia, akvaariossa monipuolista lihapitoista ruokaa kuten pakastettuja massiäyriäisiä. Suositellaan, että sitä ruokitaan kolme kertaa päivässä.

## Lähteet
Delta Cygni

**Delta Cygni**(δ Cyg / δ Cygni), Rukh, Urakhga tai Al Fawaris, on Joutsenen tähdistön tähti, jonka näennäinen kirkkaus on 3.15. Tähti on napatähtenä nelisensataa vuotta noin vuonna 11250, koska Maan akseli kiertyy prekessio­liikkeen mukana.

## Aiheesta muualla
* http://www.ennex.com/~Roc/name/index.asp
* http://www.astro.uiuc.edu/~kaler/sow/deltacyg.html  by Jim Kaler.
* http://skytonight.com/howto/basics/3305886.html?showAll=y&c=y 
* http://www.atlasoftheuniverse.com/stars.html
Sotilaan tytär

**Sotilaan tytär** () on yhdysvaltalainen draamaelokuva vuodelta 2005. Elokuvan pääosassa esiintyy Danny Glover. 

## Juoni
Jake on Vietnamin sodan veteraani, joka elää erakoituneena metsän keskellä. Eräänä päivänä hänen entinen alaisensa Henry tulee vieraisille tyttärensä kanssa. Jaken elämässä kääntyy uusi lehti, kun Henry kertoo sairastuneensa keuhkosyöpään ja jättää tyttärensä Jaken hoidettavaksi.

## Aiheesta muualla
* Elokuvan virallinen kotisivusto
* 
*
Antennihuulikko

**Antennihuulikko** (*Cirrhilabrus rubriventralis*) tai **rubiinihuulikala** on pienikokoinen, värikäs huulikala.

## Koko ja ulkonäkö
Antennihuulikko kasvaa noin 7,5&nbsp;cm pitkäksi. Sen vatsa on valkoinen, kylki tiilenpunainen, evät punaiset, sinireunaiset. Koiraan vatsaevät ovat erityisen pitkät.

## Alkuperä
Antennihuulikko elää luonnossa Punaisenmeren pohjoisosassa ja Intian Valtameren länsiosassa Omanin ja Sri Lankan ympäristössä. Sitä on tavattu 3–43 metrin syvyydessä.

## Käyttäytyminen
Antennihuulikko on päivisin aktiivinen, uiskentelee ympäriinsä ja saattaa hypätä ulos akvaariosta. Yöksi ne kaivautuvat pohjahiekkaan jopa seitsemän sentin syvyyteen. Siksi akvaariossa pitäisi olla mielellään paksusti hiekkaa ainakin jossakin kohti. Jos hiekkaa ei ole, suojaisa kivenkolo kelpaa yleensä. Kalat voivat kaivautua hiekkaan muutenkin stressaantuessaan, esimerkiksi muutettuaan juuri uuteen altaaseen. Kalat elävät luonnossa haaremeina, joissa on yksi koiras ja useita naaraita.

## Ravinto
Antennihuulikko syö luonnossa lähinnä eläinplanktonia. Akvaariossa sille annetaan lihapitoista pakasteruokaa kuten kidusjalkaisia ja massiäyriäisiä.

## Lähteet
Charles Francis Jenkins

**Charles Francis Jenkins** (22. elokuuta 1867 Dayton, Ohio &ndash; 6. kesäkuuta 1934 Washington DC) oli yhdysvaltalainen keksijä.

Jenkins sai kaikkiaan yli 400 patenttia. Hänen keksintöjensä joukkoon kuuluivat muun muassa ensimmäinen käytännöllinen elokuvaprojektori ja  etumoottorilla varustettu auto. Hän kehitti myös huomattavia parannuksia polttomoottoreihin. 

Jenkins kehitti myös mekaanisia televisiojärjestelmiä. Hän järjesti Yhdysvaltojen ensimmäisen julkisen televisionäytöksen 13. heinäkuuta 1925, vain kolme kuukautta sen jälkeen kun John Logie Baird oli järjestänyt Englannissa vastaavanlaisen. Hänen Washingtonissa sijainnut W3XK-asemansa oli ensimmäinen Yhdysvalloissa toimiluvan saanut televisioasema. Säännölliset *radioelokuvien* lähetykset se aloitti 2. heinäkuuta 1928. Saman vuoden joulukuussa perustettiin Jenkins Television Corporation myymään Radiovisor-merkkisiä vastaanottimia yksityishenkilöille ja lähetyskalustoa muille kokeellisille asemille. Laitteet olivat kuitenkin kalliita lama-aikana, ohjelmatarjonta vähäistä, kuvanlaatu keskinkertainen ja elektroninen televisio oli odotettavissa lähitulevaisuudessa. Maaliskuussa 1932 yhtiön koko omaisuus myytiin De Forest Radiolle, joka puolestaan meni konkurssiin muutamaa kuukautta myöhemmin. De Forest Radion omistukset siirtyivät RCA:lle, joka lakkautti aseman toiminnan.

## Lähteet
Himalajan panttilainaamon iltasoitto

**Himalajan panttilainaamon iltasoitto** on Martti "Huuhaa" Innasen kahden CD:n kokoelmajulkaisu, joka ilmestyi 8. huhtikuuta 2009. Se sisältää Martti "Huuhaa" Innasen levytyksiä ja kuunnelmia 1980-luvulta alkaen.

## Kappaleet

### CD 1
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* Rocket Records: Martti "Huuhaa" Innanen: Himalajan panttilainaamon iltasoitto